stanford-oval/wikipedia huggingface dataset:
Armavian lento 967
Aiheesta muualla

(englanniksi) Final accident report - Interstate Aviation Committee, translation done by and hosted by the Bureau d'Enquêtes et d'Analyses pour la Sécurité de l'Aviation Civile (BEA)
(venäjäksi) Investigation and Report ( Arkistoitu – Internet Archive) - Interstate Aviation Committee
(venäjäksi) Technical Report (Arkistoitu – Internet Archive)
MTV3.fi: Uutiset
Aviation Safety Network profile on the crash (englanniksi)
Jet crashes off Russia, 113 killed (englanniksi)
BBC – Hunt for Armenia air crash bodies (englanniksi)
AirDisaster.com - Armenian A320 crashes into Black Sea (Arkistoitu – Internet Archive) (englanniksi)
Bloomberg.com -  Armenian Plane Crashes in Russian Black Sea (englanniksi)
Arto Karila

Arto Tapio Karila (s. 28. lokakuuta 1957 Helsinki) on suomalainen tietoliikenteen ja tietoturvan tutkija ja asiantuntija. Hän on uransa aikana toiminut muun muassa tietokoneverkkojen ja tietoturvan professorina Teknillisessä korkeakoulussa vuosina 1995–2001. Hän on tullut julkisuudessa tunnetuksi UMTS-teknologian kriitikkona ja WLAN-teknologian puolestapuhujana, sekä tietoturvaan liittyvistä lausunnoistaan.
Karila kirjoitti ylioppilaaksi 1976. Hän valmistui diplomi-insinööriksi 1982, tekniikan lisensiaatiksi 1986 ja väitteli Teknillisessä korkeakoulussa tohtoriksi 1991. Hän on lisäksi suorittanut Atlantassa Georgia Institute of Technologyssa Master of Science -tutkinnon 1985.
Karila toimi Posti- ja telelaitoksen atk-keskuksessa suunnittelijana 1981–1982, teleosaston asiakasjärjestelmäkehityksen apulaisjohtajana 1989–1990 ja palvelukehityksen johtajana 1990–1992. VTT:n palveluksessa hän oli erikoistutkijana 1982–1988. Vuodesta 1987 lähtien hän on ollut konsulttina omassa yrityksessään. Vuodesta 2006 lähtien Karila on ollut sivutoimisesti yksi Tietotekniikan tutkimuslaitoksen (HIIT) johtavista tutkijoista.
Karila oli Jippii Oy:n hallituksen jäsen. 28. toukokuuta 2009 hänet tuomittiin 60 päiväsakkoon arvopaperimarkkinoita koskevasta  tiedottamisrikoksesta. 12. marraskuuta 2010 antamallaan päätöksellä korkein oikeus on poistanut hovioikeuden tuomion, joten voimassa on käräjäoikeuden 31. lokakuuta 2007 antama täysin vapauttava tuomio. Asian käsittely palautuu hovioikeuteen ja jatkuu usean Euroopan ihmisoikeustuomioistuimeen jätetyn valituksen merkeissä.
Aiheesta muualla

Esittely Helsingin Tietojenkäsittely-yhdistyksen sivuilla (Arkistoitu – Internet Archive)
Talouselämä: "Nokia on auttamattomasti jäljessä" (Arkistoitu – Internet Archive)
Arto Karila vannoo internet-protokollan nimeen (Arkistoitu – Internet Archive)
Paraisten Koivuhaantien työväentalo

| Paraisten Koivuhaantien työväentalo |
| --- | --- |
 Paraisten työväenyhdistyksen talo
Osoite:  Koivuhaantie 18, 21600 Parainen
Sijainti:  Parainen
Koordinaatit:  60°18′14″N, 22°18′44″E
Valmistumisvuosi:  noin 1908
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Paraisten Koivuhaantien työväentalo on Paraisten kaupungissa Koivuhaantiellä sijainnut työväentalo. Se on nykyään Odd Fellows -veljeskunnan toimitalo.
Historiaa

Työväentalo on rakennettu vuoden 1908 paikkeilla. Se on ollut alun perin vinkkelin muotoinen. Talon sisäkulmaan on myöhemmin rakennettu lisärakennus..
Also Starring

Also Starring oli suomalainen mainoselokuvien tuotantoyhtiö. Alson perustivat vuonna 1988 ohjaaja Vellu Valla ja kuvaaja Julle Salminen. Vuonna 2016 tapahtui sukupolvenvaihdos, kun Jullen poika Juhana Salminen siirtyi toimitusjohtajaksi, ja Ville Salminen palasi taloon vastaavaksi tuottajaksi. Veljekset olivat myös osakkaina. Johannes Lassila jatkoi Also Starringin vastaavana tuottajana ja osakkaana ja Vellu Valla käsikirjoittajana ja animaatio-ohjaajana.
Also Starring Oy hakeutui konkurssiin lokakuun lopulla 2018. Juhana Salmisen mukaan päätöksen taustalla oli toimialan pitkäaikainen murros, joka on johtanut pitkien mainoselokuvatuotantojen määrän vähentymiseen..
Historiaa

Alsolla on pitkä ja menestyksekäs historia lukuisten mainoselokuvaohjaajien kanssa työskentelystä, mutta aivan erityisesti Also tunnetaan uusien ohjaajien etsimisessä ja esiintuomisessa. Muun muassa Nalle Sjöblad, Markus Virpiö, Mikko Lehtinen, Pekka Hara sekä Teemu Nikki ovat aloittaneet uransa Alsossa.
Also Starring on saanut kansainvälisiä alan palkintoja, esimerkiksi Clio Festivalilta ja New Yorkin elokuvajuhlilta. Yhtiö on tuottanut mainosten lisäksi Daruden musiikkivideon ”Sandstorm”.
Ohjaajat ja tuottajat > Ohjaajat

Anna-Maria Jóakimsdóttir Hutri
Lauri Laukkanen
Markus Virpiö
Mika Ronkainen
Teemu Niukkanen
Tuukka Harala
Sakari Lerkkanen
Vellu Valla
Ohjaajat ja tuottajat > Tuottajat

Johannes Lassila
Ville Salminen
Palkinnot

Kuukauden parhaat sekunnit -palkinto seuraavista televisiomainoksista:
huhtikuu 2010 – Tapiola: Unohtuiko jotain?
syyskuu 2012 – Ikea: Makuuhuone
marraskuu 2012 – DNA: Erikokoiset eläimet
helmikuu 2013 – DNA: Teleportti
kesä-heinäkuu 2013 – DNA: Ajotapoja
elokuu 2015 – Vattenfall: Suuri saunaelämys
Aiheesta muualla

Also Starringin kotisivut (Arkistoitu – Internet Archive)
Also Starring Vimeossa
Also Starring Elonet-sivustolla
Arthur Bliss

Arthur Bliss noin vuonna 1922 Herbert Lambertin ottamassa valokuvassa.
Arthur Drummond Bliss (2. elokuuta 1891 Lontoo – 27. maaliskuuta 1975 Lontoo) oli brittiläinen säveltäjä ja kapellimestari.
Bliss opiskeli Cambridgen Pembroke Collegessa sekä Royal College of Musicissa, ja hänen opettajiinsa kuului Charles Villiers Stanford. Bliss tuli ensimmäisen maailmansodan jälkeen tunnetuksi modernista tyylistä, josta hän kuitenkin sitten siirtyi konservatiivisempaan, uusromanttiseen suuntaan.
Bliss asui vuosina 1923–1925 Kaliforniassa ja meni tänä aikana naimisiin Trudy Hoffmannin kanssa. Bliss myös opetti Berkeleyssä toisen maailmansodan ensimmäisinä vuosina; palattuaan kotimaahansa hän toimi BBC:n musiikkijohtajana 1942–1944. Hänet lyötiin ritariksi 1950, ja vuodesta 1953 kuolemaansa hän oli Master of the Queen's Music.
Säveltäjän tunnetuimpia teoksia on Colour Symphony, jonka Edward Elgar tilasi häneltä Three Choirs Festivalia varten 1922. Tämä seikkailullinen musiikki kuitenkin heikensi Blissin ja konservatiivisen Elgarin välejä. Muihin Blissin sävellyksiin kuuluu Leopold Stokowskin tilaama ja kantaesittämä Introduction and Allegro (1926). Eräs modernistikauden jälkeinen teos on ensimmäisen maailmansodan uhreille omistettu viisiosainen kuorosinfonia Morning Heroes (1930).
Patrick Wolf

| Patrick Wolf |
| --- | --- |
 Patrick Wolf esiintymässä Manchesterissa vuonna 2013.
Henkilötiedot
Syntynyt: 30. kesäkuuta 1983 (ikä 41)
Muusikko
Taiteilijanimi:  Patrick Wolf 
Aktiivisena:  2002–
Tyylilajit:  indietronica, folktronica, alternative rock, baroque pop
Soittimet:  viulu ja piano 
Levy-yhtiöt:  Low Altitude, Faith & Industry, Tomlab, Loog, Bloody Chamber Music
Aiheesta muualla
www.patrickwolf.com
  [ Muokkaa Wikidatassa ] [ ohje ]  
Patrick Wolf Montrealissa lokakuussa 2007.
Patrick Wolf (alkuperäiseltä nimeltään Patrick Dennis Apps, s. 30. kesäkuuta 1983 Lontoo) on brittiläinen muusikko, jolla on tapana yhdistellä elektronisen ja klassisen musiikin elementtejä.
Nuoruus

Patrick Wolf aloitti musiikin opinnot nuorena käymällä kurinalaisen säännöllisillä viulutunneilla ja kirkon kuorossa laulamalla, mutta innostui vasta hieman myöhemmin elektronisesta musiikista ja alkoi kehittää omaa tyyliään. Wolf alkoi levyttää omia sävellyksiään 12-vuotiaana säestäen itseään viululla ja koskettimilla.
Wolfin teini-ikä oli myrskyisää aikaa ja hän joutui vaihtamaan koulua kiusaamisen takia. 14-vuotiaana hän esiintyi kulttimainetta nauttineen pop-taideyhtye Mintyn kanssa. Fat Cat Records -levy-yhtiö kiinnostui Wolfin demoista ja lahjoitti hänelle Atari-tietokoneen sekä miksauskonsolin. Nämä työvälineet auttoivat häntä kehittämään pidemmälle musiikkinsa tuottamista ja ohjelmointia.
Ura

Wolf muutti pois kotoa 16-vuotiaana ja vietti muutamia vuosia seikkaillen pitkin Lontoota. Hän ansaitsi toimeentulonsa soittamalla kaduilla ja perustamalla kolmihenkisen taidebändin nimeltä Maison Crimineaux. Samalla hän kuitenkin jatkoi oman musiikkinsa kirjoittamista ja levyttämistä. Maison Crimineauxin esiintyessä Pariisissa konserttia saapui katsomaan elektronisen musiikin maestro Kristian Robinson (tunnetaan paremmin taiteilijanimellä Capitol K), joka päätyi julkaisemaan Wolfin debyyttialbumin Lycanthropy.
Lycanthropyn levyttämisen aikoihin Patrick Wolf opiskeli vuoden verran Trinity College of Musicissa. Levy julkaistiin kesällä 2004 ja se sai positiivisen vastaanoton kriitikoilta. Wolf oli myös vierailevana tähtenä Chicks on Speed ja The Hidden Cameras -yhtyeiden levyillä.
Wolf levytti seuraavan levynsä Wind in the Wires pienessä mökissä Englannin maaseudulla ja se julkaistiin vuonna 2005.
Kolmas levy, The Magic Position julkaistiin 26. helmikuuta 2007.
Wolfin neljännen albumin, joka kantoi työnimeä Battle, oli aluksi tarkoitus olla tuplalevy. Sen tuottamista varten Wolf pyysi fanejaan investoimaan levyyn Bandstocks-sivuston kautta. Myöhemmin hän kuitenkin ilmoitti, että albumi julkaistaisiin kahdessa osassa: The Bachelor ja Lupercalia. Wolf suunnitteli antavansa toiselle osalle nimeksi The Conqueror, mutta päätyi myöhemmin fanien avustuksella nimeämään sen Lupercaliaksi. Lupercalia-levylle spekuloituja kappaleita ovat esimerkiksi Bermondsey Street ja Together, ja sen odotetaan olevan Wolfin tuotannossa jälleen askel optimistisempaan pop-suuntaan, jota Magic Position edusti. Levyistä ensimmäinen ilmestyi kesäkuussa 2009 Wolfin perustamalla uudella Bloody Chamber Music -levy-yhtiöllä.
Huhtikuussa 2010 Wolf ilmoitti blogissaan allekirjoittaneensa sopimuksen Mercury Recordsin alaisen Hideout-levy-yhtiön kanssa.
Esiintyminen

Patrick Wolf esiintyy ympäri Eurooppaa, toisinaan festivaaleilla mutta usein intiimeissä pienissä klubeissa. Wolf soittaa lavalla monia soittimia, yleisimmin viulua ja pianoa.
Ensimmäisen levynsä aikoihin Wolfilla oli usein esityksessään mukana vain viulu sekä kannettava tietokone, johon hän oli ohjelmoinut valmiiksi koneelliset osiot ja taustat. Wind in the Wiresia promotoidessaan hän otti mukaansa rumpalin ja jätti pois tietokoneen.
Patrick on saanut osakseen huomiota myös erikoisella pukeutumistyylillään. Hän valmistaa itse vaatteita ja muokkaa käytettyjä uuteen uskoon. Hänen hiustyylinsä vaihtuvat levyjen teemojen mukaan.
Wolfin tyyliin ja albumien teemoihin kuuluu myös tietynlaiset symbolismin, mystiikan, mytologian sekä luonnonläheisyyden elementit, jotka tulevat näkyviin kappaleiden sanoituksissa ja musiikkivideoissa.
Diskografia > Albumit

Lycanthropy (2003)
Wind in the Wires (2005)
The Magic Position (2007)
The Bachelor (2009)
Lupercalia (2011)
Sundark and Riverlight (2012)
Diskografia > Singlet ja EP:t

The Patrick Wolf EP (2002)
The Libertine (31. tammikuuta 2005)
Wind in the Wires (13. kesäkuuta 2005)
Tristan (31. lokakuuta 2005)
Accident & Emergency (23. lokakuuta 2006)
Bluebells (1. tammikuuta 2007)
The Magic Position (26. maaliskuuta 2007)
Vulture (2. huhtikuuta 2009)
The Spinster EP (1. kesäkuuta 2009)
Hard Times (15. kesäkuuta 2009)
Damaris (14. joulukuuta 2009)
Time of My Life (6. joulukuuta 2010)
Aiheesta muualla

http://www.patrickwolf.com/ – Virallinen kotisivu
Patrick Wolf Myspacessa (englanniksi)
Patrick Wolfin Bandstocks-sivu (Arkistoitu – Internet Archive)
Arthur Bremer

Arthur Herman Bremer (s. 21. elokuuta 1950) on yhdysvaltalainen rikollinen, joka ampui 15. toukokuuta 1972 George Wallacea, Alabaman kuvernööriä ja nelinkertaista presidenttiehdokasta, Marylandin Laurelissa aiheuttaen tälle pysyvän halvauksen. Bremer tuomittiin 4. elokuuta 1972 vankeuteen 63 vuodeksi, mutta rangaistusta lyhennettiin 28. syyskuuta valituksen seurauksena 53 vuoteen.
Bremer kasvoi Milwaukeessa, Wisconsinissa. Hän oli koulussa lahjakas, mutta kouluvuosia varjostivat sosiaaliset ongelmat. Niistä huolimatta hän valmistui 28. tammikuuta 1969.
Bremer joutui ensimmäistä kertaa pidätetyksi 18. marraskuuta 1971. Hän aloitti 1. maaliskuuta 1972 kuuluisan päiväkirjansa, jossa hän teki selväksi aikeensa murhata joko Wallace tai presidentti Richard Nixon.[lähde? ] Hänen päiväkirjansa julkaistiin vuonna 1973 nimellä An Assassin’s Diary.
Wallace ei ollut viimeisinä vuosinaan vammautumisestaan katkera Bremerille, vaan kirjoitti tälle elokuussa 1995 anteeksiantonsa. Bremer ei vastannut, ja Wallace kuoli 13. syyskuuta 1998. Bremer vapautettiin ehdonalaiseen marraskuussa 2007.
Arojärv

| Arojärv |
| --- | --- |
Valtiot:  Viro
Maakunnat:  Põlvamaa
Kunnat:  Põlvan kunta
Koordinaatit:  58°12′38″N, 27°17′02″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Ahja jõen valuma-alue
Laskuoja:  Savimäe oja Lutsu jõgeen
Järvinumero:  VEE2095200
Mittaustietoja
Pinnankorkeus:  37 m
Rantaviiva:  2,307 km
Pinta-ala:  29,9 ha
Keskisyvyys:  1,6 m
Suurin syvyys:  3 m
Valuma-alue:  24,3 km²
 fiArojärv 
Arojärv (myös Arujärv tai Rasina Arujärv) on Virossa Põlvan kunnassa Põlvamaalla sijaitseva luonnollinen järvi.
Maantietoa

Järven pinta-ala on 30 hehtaaria ja se on 850 metriä pitkä ja 450 metriä leveä. Se sijaitsee Rasinan kylän koillispuolella. Vedenpinnan korkeus on keskimäärin 37,0 m mpy. Sen tulo-ojana ja samalla laskuojana toimii Savimäe oja, joka yhtyy Lutsu jõgeen Rasinan kylässä. Järvellä on viisi muutakin pientä tulo-ojaa. Sen valuma-alueen laajuus on 24,3 neliökilometriä.
Järvi on luodattu ja sen keskisyvyys on 1,6 metriä ja suurin syvyys 3 metriä. Järven laskennalliseksi tilavuudeksi voidaan määrittää 0,00048 kuutiokilometriä eli 0,48 miljoonaa kuutiometriä . Järven rantaviivan pituus on 2,3 kilometriä ja rannat ovat kaikki metsämaata. Kauempana rannasta päättyy kuitenkin monet pellot, joiden yhteydessä on haja-asutusta. Järvi itse on kuitenkin autio.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (vir. pehme- ja tumedaveeline järv).
Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi  (vir. pehmeveeline miksotroofne tai pehmeveeline segatoiteline, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat.
Pier Giacomo Grampa

Pier Giacomo Grampa

Pier Giacomo Grampa (s. 28. lokakuuta 1936 Busto Arsizio) on sveitsiläinen roomalaiskatolinen piispa. Hänet vihki papiksi Angelo Giuseppe Jelmini 6. joulukuuta 1959. Hänet nimitettiin Luganon hiippakunnan johtoon 18. joulukuuta 2003, ja piispaksi vihkiminen seurasi 25. tammikuuta 2004. Pääkonsekraattorina toimi Pier Giacomo De Nicolò, jota avustivat Ernesto Togni ja Amédée Grab.
Pier Giorgio Micchiardi

Pier Giorgio Micchiardi (s. 23. lokakuuta 1942 Carignano) on italialainen roomalaiskatolinen piispa. Hänet vihittiin papiksi 26. kesäkuuta 1966 Torinossa ja nimitettiin 21. joulukuuta 1990 Torinon vihkipiispaksi sekä Macriana Maiorin titulaaripiispaksi. Piispaksi vihkiminen seurasi 13. tammikuuta 1991. Pääkonsekraattorina toimi Giovanni Saldarini, jota avustivat Livio Maritano ja Zenon Grocholewski.
Micchiardi nimitettiin 9. joulukuuta 2000 Acquin piispaksi ja asetettiin virkaan 4. helmikuuta 2001.
Aristias

| Aristias> Ἀριστίας.Henkilötiedot |
| --- | --- |
Syntynyt: 500/400-luku eaa.
Kuollut: 400-luku eaa.
Ammatti:  kirjailija
Kirjailija
Tuotannon kieli: muinaiskreikka (klassinen)
Aikakausi:  antiikki
Tyylilajit:  tragedia, satyyrinäytelmä
Aiheesta muualla
Löydä lisää kirjailijoitaKirjallisuuden teemasivulta
Aristias (m.kreik. Ἀριστίας) oli antiikin kreikkalainen tragediakirjailija. Hän oli Pratinaan poika ja tunnettiin tämän tavoin erityisesti satyyrinäytelmistään.
Aristias mainitaan Sofokleen elämäkerrassa yhtenä niistä näytelmäkirjailijoista, joita vastaan tämä kilpaili. Aristiaan ja hänen isänsä satyyrinäytelmiä pidettiin toiseksi parhaina heti Aiskhyloksen jälkeen. Pausanias kertoo nähneensä Aristiaan haudan Fleiuksessa.
Aristiaan näytelmistä tunnetaan nimiltä seuraavat:
Antaios (Ἀνταῖος) (tragedia?)
Atalante (Ἀταλάντη, Atalantē) (tragedia?)
Keres (Κῆρες, Kēres) (satyyrinäytelmä)
Kyklooppi (Κύκλωψ, Kyklōps) (satyyrinäytelmä)
Orfeus (Ὀρφεύς) (tragedia?)
Pier Giacomo De Nicolò

Pier Giacomo De Nicolò (11. maaliskuuta 1929 Cattolica – 3. huhtikuuta 2021 Rooma) oli italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 12. huhtikuuta 1952 ja nimitettiin Martanae Tudertinorumin titulaariarkkipiispaksi sekä apostoliseksi nuntiukseksi Costa Ricaan 14. elokuuta 1984. Piispaksi vihkiminen seurasi 20. lokakuuta. Pääkonsekraattorina toimi Agostino Casaroli, jota avustivat Eduardo Martínez Somalo ja Giovanni Locatelli.
De Nicolò sai 11. helmikuuta 1993 nimityksen apostoliseksi nuntiukseksi Syyriaan ja 21. tammikuuta 1999 Sveitsiin ja Liechtensteiniin. Hän jäi eläkkeelle 8. syyskuuta 2004.
Ashur-resh-ishi I

Ashur-resh-ishi I hallitsi Assyrian kuninkaana nykyisen tulkinnan mukaan vuosina 1133–1115 eaa. Hänen ajaltaan on säilynyt lyhyt Aššur-reša-iši niminen kronikka, josta voidaan päätellä hänen hallinneen samaan aikaan kuin Babylonian kuningas Ninurta-nadin-šumi
Käännös suomeksi
Petteri Alanen

| Petteri Alanen> Henkilötiedot |
| --- | --- |
Syntynyt: 22. maaliskuuta 2002 (ikä 22) Ylöjärvi, Suomi
Pesäpalloilija
Ulkopelipaikka:  lukkari
Sisäpelirooli:  vaihtaja
Seura:  Hyvinkään Tahko
Pelaajaura
Junioriseurat
–2020:  Ruoveden Pirkat Manse PP
Ammattilaisjoukkueet
2020–:  Manse PP Ikaalisten Tarmo Hyvinkään Tahko
Petteri Eetu Alanen (s. 22. maaliskuuta 2002 Ylöjärvi) on suomalainen pesäpalloilija, joka edustaa Superpesis-joukkue Hyvinkään Tahkoa.
Ura

Alanen on Ruoveden Pirkkojen kasvatti. Hän siirtyi sittemmin juniorina Manse PP:n riveihin. Alanen teki Superpesis-debyyttinsä 3. heinäkuuta 2020 vieraissa Kouvolan Pallonlyöjiä vastaan. Hän toi ottelussa yhden juoksun. Hän siirtyi kaudeksi 2021 Superpesis-joukkue Hyvinkään Tahkoon. Vuonna 2023 Alanen valittiin uransa ensimmäiseen Itä-Länsi-otteluun. Alanen valittiin Itä-Länsi-otteluun myös vuonna 2024.
Muuta

Alanen asui Kurussa, Ylöjärvellä.lähde tarkemmin? Alanen valmistui ylioppilaaksi Ylöjärven lukiosta syksyllä 2021.
Paraisten Filadelfia-seurakunta

| Paraisten Filadelfia-seurakunta |
| --- | --- |
Suuntautuminen:  helluntaiherätys
Kirkkokunta:  Finlands svenska pingstsamfund
Perustettu:  1933
Seurakunnan johtajat:  Sven Bäcksbacka Eva Bäcksbacka
Pääkirkko:  Koulukatu 13 Parainen
Aiheesta muualla
Sivusto
Infobox OKNimi-testi OK: 
Paraisten Filadelfia-seurakunta (ruots. Filadelfiaförsamlingen i Pargas) on vuonna 1933 perustettu, alkujaan turkulainen ja nykyään Paraisissa toimiva ruotsinkielinen helluntaiseurakunta. Seurakunnan juuret ovat vuonna 1921 perustetussa kaksikielisessä Smyrna-seurakunnassa. Seurakunta jakautui vuonna 1933 kielellisistä syistä. Ruotsinkielisen Turun Filadelfia-seurakunnan perustivat 20 jäsentä, joiden johtajana toimi ruotsalainen Simon Olsson.
Filadelfia-seurakunnalla on vuosien varrella ollut useita tilapäisiä kokoontumispaikkoja Turussa. Vuonna 1973 seurakunta siirtyi Paraisiin, jolloin vihittiin käyttöön uusi rukoushuone. Seurakunta järjesti vuodesta 1956 lähtien Pargaskonferensen-nimistä tapahtumaa useiden vuosikymmenten ajan.
Aiheesta muualla

Seurakunnan verkkosivusto
Ashur-Dan I

Ahur-Dan I, Aš-šur-dān, oli 83. Assyrian kuningas. Hän hallitsi 46(muunnelma 36) vuotta. Nykyisen tulkinnan mukaan hän hallitsi vuosina 1179–1133 eaa. (muunnelma 1169–1133 eaa.), ja hän oli Ninurta-apal-Ekurin poika.
Käännös suomeksi
Animotion

Animotion
Animotion oli yhdysvaltalainen synthpop-yhtye, joka toimi aktiivisesti 1983-1999 ja on kokoontunut satunnaisesti sen  jälkeen uudelleen.  Kolme yhtyeen singleä, Obsession, Let Him Go  ja Room to Move nousi Yhdysvalloissa myyntilistoille.
Diskografia > Albumit

Animotion (Mercury Records/Polygram Records 1984)
Strange Behaviour (Casablanca Records/Polygram Records 1986)
Animotion (Room to Move) (Polygram Records 1988)
Obsession : The Best of Animotion (1996)
Animotion [Rebound] (1998)
Diskografia > Singlet

"Obsession (1985)
"Let Him Go" (1985)
"I Engineer" (1986)  (menestys Saksassa)
"I Want You" (1986)
"Room To Move" (1989)
"Calling It Love" (1989)
Peter Lamont

Peter Lamont (12. marraskuuta 1929 – 18. joulukuuta 2020) oli brittiläinen elokuvien tuotantosuunnittelija. Hän on voittanut Oscarin elokuvasta Titanic ja ollut kolme kertaa Oscar-ehdokkaana. Lamont on työskennellyt usean James Bond -elokuvan tuotannossa.
Lamont lopetti taideopintonsa vuonna 1946 ja meni töihin Pinewood Studiosille, aluksi lähetiksi. Hän tuli mukaan elokuvan 007 ja Kultasormi tuotantoon piirtäjäksi. Lamont suunnitteli elokuvaan Fort Knoxin ulkopuolen. Hän jatkoi James Bond -elokuvien parissa ja yleni piirtäjästä lavastajaksi, sitten Art Directoriksi ja lopulta tuotantosuunnittelijaksi. Hän ei ollut tekemässä Bond-elokuvaa Huominen ei koskaan kuole (1997), koska oli samanaikaisesti tehdyn Titanicin tuotantosuunnittelija. Lamont sai elokuvasta Oscar-palkinnon. Hän oli aiemmin ollut Oscar-ehdokkaana kolme kertaa: elokuvista Viulunsoittaja katolla (1971), 007 rakastettuni (1977) ja Aliens – paluu (1986). Art Director -kilta myönsi Lamontille palkinnon elokuvasta Casino Royale (2006).
Aiheesta muualla

Peter Lamont Internet Movie Database. Seattle:  Amazon.com. (englanniksi)
Petronella (nimi)

| Petronella |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Petra, Nella, Petriina, Pernilla
Vastineita eri kielissä:  Petronilla
Nimen alkuperä:  sukunimi Petronius
Infobox OKNimi-testi OK: 
Petronella on muun muassa Suomessa, Ruotsissa, Alankomaissa ja Saksassa käytetty naisen etunimi.
Petronella on muunnos italian Petronillasta, joka puolestaan on kehittynyt hellittelymuotona roomalaisesta sukunimestä Petronius.
Petronius liittyy mahdollisesti latinan talonpoikaa tai moukkaa merkitsevään sanaan
tai ehkä kreikan kiveä merkitsevään sanaan.
Vuoden 2015 loppuun mennessä Suomessa on rekisteröity 474 Petronella-nimen saanutta naista ja alle 10 miestä.
Tunnettuja Petronelloja

Petronella eli Peronella (1135–1174), Aragonian kuningatar
Petronella, oikealta nimeltään Sylvia van der Moer (1923–2014), alankomaalainen lehtinainen ja Lapin legendojen hahmo
Petronella Douwes, Pia Douwes (s. 1964), alankomaalainen laulaja ja näyttelijä
Petronella Oortman (1656–1716), kalliista nukkekodistaan tunnetuksi tullut alankomaalainen nainen
Petronella ”Petra” van Staveren (s. 1966), alankomaalainen uimari
Petronella ”Nel” van Vliet (1926–2006), alankomaalainen uimari
Kuvitteellisia Petronelloja

Pyhä Petronella, hahmo Annikki Kariniemen samannimisessä romaanissa (1976)
Annopol

Annopolin vaakuna
Annopol on kaupunki Annopolin kunnassa Kraśnikin piirikunnassa Lublinin voivodikunnassa Kaakkois-Puolassa.
Kaupungin väkiluku oli vuoden 2018 arvion mukaan 2 528 ja pinta-ala 7,73 neliökilometriä. ja aikavyöhyke UTC+1. Annopolin pormestarina toimii Mirosław Gazda.
Aiheesta muualla

Kuvia tai muita tiedostoja aiheesta Annopol Wikimedia Commonsissa
Annonsbladet

| Annonsbladet |
| --- | --- |

Perustettu:  1925
Päätoimittaja:  Michael Nurmi
Kotimaa:  Suomi
Ilmestymistiheys:  kerran viikossa
Kieli:  suomi
Aiheesta muualla
Kotisivu
Annonsbladet för Kimitobygden – Kemiönseudun ilmoituslehti on Kemiössä Kemiönsaarella ilmestyvä tilattava paikallislehti. Lehden päätoimittaja on Michael Nurmi ja lehteä kustantaa Lindan Group. Lehden levikki on 5 238 ja se ilmestyy kerran viikossa torstaina.
Aiheesta muualla

Annonsbladet